**ELŐTERJESZTÉS**

Tiszavasvári Város Önkormányzata Képviselő-testületének

2014. szeptember 11-én tartandó ülésére

Az előterjesztés tárgya: **A Központi Orvosi Rendelő külső homlokzati felújítási módjának és a kivitelezőjének kiválasztása**

A napirend előterjesztője: Dr. Fülöp Erik polgármester (előadó)

Az előterjesztést készítette: Kovács Edina (témafelelős)

Az előterjesztés ügyiratszáma: 9526/2014.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2014. szeptember 4.

##### Kovács Edina s.k.

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### A Képviselő-testülethez

**A Központi Orvosi Rendelő külső homlokzati felújítási módjának és a kivitelezőjének kiválasztása**

Tisztelt Képviselő-testület!

A Tiszavasvári, Kossuth u. 10. sz. alatt lévő Központi Orvosi Rendelő felújítási munkálatai a tavalyi év őszén az utcafronti ablakok kicserélésével megkezdődött. Az idei évre pedig betervezésre került az orvosi rendelő fennmaradó külső nyílászáróinak a cseréje és a hozzá tartozó javítási és falazási munkák. Az ablakok cseréjét követően pedig sor kerül a külső homlokzat rendbetételére, felújítására, amellyel kialakításra kerülne a város központjában egy szép és egységes kép. Ezen feladatok elvégzésére előirányzásra került bruttó 3.383.000,- Ft, amelyből a nyílászárók cseréjére, javítási munkákra és az orvosi rendelők belső tereinek felújítására már 1.492.068,- Ft-ot fordítottunk.

A homlokzat vakolására, színezésére és egyéb külső javításokra több helyi vállalkozótól kértünk be árajánlatot egy hagyományos vakolásra, színezésre és egy 5 cm vastagságú hőszigeteléssel ellátott vakolásra, színezésre. Árajánlatot egy vállalkozó adott be a megadott 2014. augusztus 15-ei határidőig, amely a következő árakat tartalmazta a hagyományos vakolásra bruttó 3.544.300,- Ft-ot és a hőszigetelt változatra bruttó 4.149.425,- Ft-ot.

A Képviselő-testület 201/2014. (VIII.18.) Kt. számú határozatával arról döntött, hogy újbóli árajánlatokat kérjünk be még több vállalkozótól, azért hogy legyen összehasonlítási alap, mert 1 árajánlat alapján nem lehet döntést hozni.

Ennek érdekében 6 helyről kértünk árajánlatot hagyományos vakolásra, színezésre; 5 cm vastagságú hőszigeteléssel ellátott vakolásra, színezésre és 10 cm vastagságú hőszigeteléssel ellátott vakolásra, színezésre 2014. szeptember 15. kezdési időpont megadásával.

A beadási határidőig 4 ajánlat érkezett be, amelyek az előterjesztés mellékletét képezik.

Összegezve a következők:

1. Sándor Bálint Hagyományos vakolat bruttó: 3.544.300-, Ft

5 cm-es polisztirol szig. bruttó: 4.149.425-, Ft

10 cm-es polisztirol szig. bruttó: 4.734.195-, Ft

15 év garancia vállalás

1. Hun-Sági és Fia Kft. Hagyományos vakolat bruttó: 4.044.159-, Ft

5 cm-es polisztirol szig. bruttó: 4.380.353-, Ft

10 cm-es polisztirol szig. bruttó: 4.876.153-, Ft

5 év garancia vállalás

1. Szig-Ép-Tech Kft. 5 cm-es polisztirol szig. bruttó: 3.627.989-, Ft

10 cm-es polisztirol szig. bruttó: 3.999.845-, Ft

5 év garancia vállalás

1. Bau-Kelet Kft. Hagyományos vakolat bruttó: 4.874.934-, Ft

5 cm-es EPS szig. bruttó: 5.958.707-, Ft

10 cm-es EPS szig. bruttó: 6.669.068-,Ft

5 év garancia vállalás

A 3 alternatívát összehasonlítva a hagyományos vakolat és az 5cm-es hőszigetelő rendszerrel kialakított homlokzatképzés között bruttó 350.000 – 1.100.000,- Ft a különbség, ami ekkora összegnél nem tűnik olyan jelentősnek, figyelembe véve azt a tényt, hogy egy hőszigetelt felületnek több előnye is van. Lassítja a hő áramlását, aminek következtében nyáron kevésbé melegszenek át a falak, ami a betegek szempontjából is fontos, illetve télen a hideg ellen nyújt védelmet, ezáltal az épület fűtésszámlája is kevesebb lesz. Ezzel szemben egy új hagyományos vakolat nem hordoz magában olyan plusz előnyöket, amelyek az idő folyamán megtérülnének. Amennyiben a hőszigeteléssel együtt kívánjuk az épületet felújítani, akkor az 5 cm-es és a 10 cm-es hőszigetelés között bruttó 350.000 – 700.000,-Ft különbség elenyésző, a 10 cm-es hőszigetelés a továbbiakban jobban kifizetődő, megtérülő választás.

Kérem a Tisztelt Képviselő-testületet, hogy a fenti körülmények figyelembevételével szíveskedjen támogatni azon javaslatomat, miszerint a Központi Orvosi Rendelő külső homlokzatának felújítását 10 cm-es hőszigetelő rendszer beépítésével alakíttassuk ki.

Tiszavasvári, 2014. szeptember 4.

**Dr. Fülöp Erik**

**polgármester**

HATÁROZAT-TERVEZET

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2014. (IX.11.) Kt. számú**

**határozata**

**A Központi Orvosi Rendelő külső homlokzati felújítási módjának és a kivitelezőjének kiválasztása**

Tiszavasvári Város Önkormányzata Képviselő-testülete

1. Támogatja a polgármester javaslatát, a Tiszavasvári, Kossuth u. 10. sz. alatt lévő Központi Orvosi Rendelő külső homlokzatának felújítása 10 cm-es hőszigetelő rendszer beépítésével együtt valósuljon meg.
2. Felkéri a polgármestert, hogy kösse meg a szerződést a külső homlokzati felújítási munka elvégzésére ……… vállalkozóval az árajánlatban tett bruttó ……….,- Ft ellenében.
3. Felkéri a jegyzőt, hogy a költségvetési rendelet módosításakor tegyen javaslatot a felújításhoz szükséges hiányzó 2.500.000-, Ft + Áfa összeg biztosítására.

**Határidő:** azonnal **Felelős:** Dr. Fülöp Erik polgármester